Rīgas vēsturiskais centrs

Rīgas vēsturiskais centrs ir UNESCO Pasaules mantojuma sarakstā iekļauts objekts. UNESCO sarakstā to iekļāva  ar nr. 852. Rīgas vēsturiskais centrs aizņem 1,4% no Rīgas platības (ir 438,3 ha liels), tajā atrodas apmēram 4000 ēkas. Aizsardzības zona sasniedz 1574,2 ha. Šis ir viens no trim objektiem Latvijā, kas iekļauti Pasaules mantojuma sarakstā (kopā ar Kuldīgas vecpilsētu un Strūves ģeodēzisko loku).

Rīgas vēsturisko centru UNESCO Pasaules mantojuma sarakstā iekļāva pēc kritērija i un ii.

UNESCO komiteja atzinusi, ka "Rīgas vēsturiskajam centram, kuru veido salīdzinoši labi saglabājies viduslaiku un vēlāko laiku pilsētas struktūra, ir ievērojama universāla vērtība, un to rada viduslaiku apbūve, jūgendstila arhitektūras daudzums un kvalitāte, kurai līdzīgas nav citur pasaulē, kā arī 19. gadsimta koka arhitektūra".

2003. gadā pieņēma Rīgas vēsturiskā centra saglabāšanas un aizsardzības likumu.

Atsauces

Ārējās saites 
 UNESCO Pasaules mantojuma objekts
 Rīgas vēsturiskais centrs
 "Cita Rīga" ieraksts
 Rīgas vēsturiskā centra saglabāšanas un aizsardzības likums
 Rīgas vēsturiskā centra saglabāšanas un aizsardzības noteikumi

Rīga
UNESCO Pasaules mantojuma vietas Latvijā